หนุนเอสเอ็มอี ใช้พร้อมเพย์ ค่าโอนถูกกว่า
ลงทะเบียนพร้อมเพย์นิติบุคคลเริ่มแล้ว เน้นกลุ่มเอสเอ็มอีหนุนบัญชีเดียว รับใช้ไอดีผู้เสียภาษีลงทะเบียนยากไปนายอารักษ์ สุธีวงศ์ รองผู้จัดการใหญ่ ประธานกลุ่มกลยุทธ์ระดับองค์กรและการพัฒนาธุรกิจ ธนาคารไทยพาณิชย์ เปิดเผยว่า ธนาคารพาณิชย์ได้เปิดให้นิติบุคคลลงทะเบียนใช้บริการพร้อมเพย์แล้ว ตั้งแต่วันที่ 1 มี.ค.เป็นต้นมา ซึ่งยอมรับว่า ช่วงแรกอาจจะยังไม่คึกคักเท่าที่ควร เพราะบริการยังจำกัดที่การรับโอนเงิน ซึ่งมีธุรกรรมค่อนข้างจำกัดทั้งนี้ ยังต้องรอให้ระบบพร้อมเพย์พัฒนาไปสู่เฟส 3-4 ที่ให้เลือกจ่ายเงิน (Request to Pay : RTP) และจ่ายบิล (Bill Payment) ตามกำหนดจะแล้วเสร็จภายในปีนี้ คาดว่าจะทำให้นิติบุคคลสนใจลงทะเบียนคึกคักขึ้น จากบริการทางการเงินที่ครอบคลุมกว่าการโอนเงินด้านอัตราค่าธรรมเนียมที่ธนาคารแห่งประเทศไทย (ธปท.) กำหนด 2 อัตรานั้น เป็นการกำหนดเพดานเท่านั้น แต่สถาบันการเงินแต่ละแห่งไม่จำเป็นต้องมีค่าธรรมเนียมเท่ากัน ซึ่งในอนาคตหากมีนิติบุคคลสนใจลงทะเบียนพร้อมเพย์มากขึ้น แต่ละสถาบันการเงินจะมีแคมเปญจูงใจให้นิติบุคคลลงทะเบียนผูกบัญชีกับตัวเอง ก็จะเห็นการแข่งขันลดค่าธรรมเนียมตามมาอย่างไรก็ตาม ธปท.ได้ออกประกาศกำหนดค่าธรรมเ
7 มี.ค. 2560

ลงทะเบียนพร้อมเพย์นิติบุคคลเริ่มแล้ว เน้นกลุ่มเอสเอ็มอีหนุนบัญชีเดียว รับใช้ไอดีผู้เสียภาษีลงทะเบียนยากไปนายอารักษ์ สุธีวงศ์ รองผู้จัดการใหญ่ ประธานกลุ่มกลยุทธ์ระดับองค์กรและการพัฒนาธุรกิจ ธนาคารไทยพาณิชย์ เปิดเผยว่า ธนาคารพาณิชย์ได้เปิดให้นิติบุคคลลงทะเบียนใช้บริการพร้อมเพย์แล้ว ตั้งแต่วันที่ 1 มี.ค.เป็นต้นมา ซึ่งยอมรับว่า ช่วงแรกอาจจะยังไม่คึกคักเท่าที่ควร เพราะบริการยังจำกัดที่การรับโอนเงิน ซึ่งมีธุรกรรมค่อนข้างจำกัดทั้งนี้ ยังต้องรอให้ระบบพร้อมเพย์พัฒนาไปสู่เฟส 3-4 ที่ให้เลือกจ่ายเงิน (Request to Pay : RTP) และจ่ายบิล (Bill Payment) ตามกำหนดจะแล้วเสร็จภายในปีนี้ คาดว่าจะทำให้นิติบุคคลสนใจลงทะเบียนคึกคักขึ้น จากบริการทางการเงินที่ครอบคลุมกว่าการโอนเงินด้านอัตราค่าธรรมเนียมที่ธนาคารแห่งประเทศไทย (ธปท.) กำหนด 2 อัตรานั้น เป็นการกำหนดเพดานเท่านั้น แต่สถาบันการเงินแต่ละแห่งไม่จำเป็นต้องมีค่าธรรมเนียมเท่ากัน ซึ่งในอนาคตหากมีนิติบุคคลสนใจลงทะเบียนพร้อมเพย์มากขึ้น แต่ละสถาบันการเงินจะมีแคมเปญจูงใจให้นิติบุคคลลงทะเบียนผูกบัญชีกับตัวเอง ก็จะเห็นการแข่งขันลดค่าธรรมเนียมตามมาอย่างไรก็ตาม ธปท.ได้ออกประกาศกำหนดค่าธรรมเนียมพร้อมเพย์ระหว่างนิติบุคคล โดยวงเงินไม่เกิน 1 แสนบาท คิดค่าธรรมเนียมไม่เกิน 10 บาท/รายการ มากกว่า 1 แสนบาทขึ้นไป คิดค่าธรรมเนียมไม่เกิน 15 บาท/รายการ ส่วนบุคคลธรรมดาโอนเงินให้นิติบุคคล คิดค่าธรรมเนียมในอัตราพร้อมเพย์ระหว่างบุคคลสำหรับกลุ่มเป้าหมายที่ได้ประโยชน์จากระบบพร้อมเพย์แบบนิติบุคคล คือ ธุรกิจขนาดกลางและขนาดย่อม (เอสเอ็มอี) และเอสเอ็มอีรายย่อย ที่จดทะเบียนเป็นนิติบุคคล แต่ไม่ใหญ่มาก จะได้รับความสะดวกจากการรับโอนเงิน ด้วยค่าธรรมเนียมที่ถูกมาก “ส่วนองค์กรธุรกิจขนาดใหญ่อาจต้องพัฒนาระบบชำระเงินไปอีกรูปแบบหนึ่ง เพราะคงไม่มีองค์กรธุรกิจใดผูกบัญชีกับแบงก์เดียว พร้อมเพย์นิติบุคคลจึงมุ่งเน้นไปที่เอสเอ็มอีให้มีบัญชีเดียวสอดคล้องกับนโยบายรัฐบาล” นายอารักษ์ กล่าวนอกจากนี้ การใช้เลขที่ผู้เสียภาษีนิติบุคคลเป็นไอดีผูกบัญชีพร้อมเพย์ อาจจะเป็นเรื่องยาก เทียบกับบุคคลธรรมดาที่ผูกบัญชีกับเบอร์โทรศัพท์ได้ แต่จะเป็นพื้นฐานการพัฒนาไปสู่การชำระเงินแบบสแกนคิวอาร์โค้ดที่จะง่ายและสะดวกขึ้น